મહારાષ્ટ્રના મુંબઇમાં જૂહુ એરપોર્ટથી ઉડ્ડાન ભર્યા પછી ગુમ થયેલા પવન હંસ હેલિકોપ્ટરના ક્રેશ થવાની ખબર મળી છે. તટ રક્ષક દળને હાલ આ મામલે 4 મૃતદેહ અને હેલિકોપ્ટરનો કાટમાળ મળ્યો છે. હેલિકોપ્ટરમાં બે પાયલોટ સમેત ઓએનજીસીના પાંચ કર્મચારી હતા. મળતી જાણકારી મુજબ VT PWA હેલિકોપ્ટરે શનિવારે સવારે 10:20 વાગે જુહુ એરપોર્ટથી ઉડ્ડાન ભરી હતી. અને 10:58 આ હેલિકોપ્ટરને ઓએનજીસીના નોર્થ ફિલ્ડ પર ઉતરવાનું હતું. પણ હેલિકોપ્ટર સાથે સંપર્ક તૂટી જતા અને યોગ્ય સમયે યોગ્ય સ્થાને ન મળતા શોધખોળ શરૂ કરવામાં આવી હતી. અધિકારીક સુત્રોથી પ્રાપ્ત જાણકારી મુજબ હેલિકોપ્ટરથી ઓયલ રિગ એર ટ્રાફિક કંટ્રોલને છેલ્લે સવારે 10:30 સંપર્ક કર્યો હતો. અને ઉડ્ડાન પહેલા નિયમો મુજબ પાયલોટે પોતાનો રેડિયો સંપર્ક જૂહુ એર ટ્રાફિક કંટ્રોલથી ઓયલ રિગમાં જોડ્યો હતો.